Diari Oficial de la Generalitat Valenciana


Sumari del DOGV 4424, del 23-01-2003 (2003/562)

RESOLUCIÓ de 16 de gener de 2003, del conseller d'Obres Públiques, Urbanisme i Transports, per la qual es modifiquen les tarifes de l'estació terminal d'autobusos de València.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/01/16/(2)/dof/vci/html**

### Dades del document

Número de DOGV
:   4424

Data del DOGV
:   23-01-2003

Secció del DOGV
:   I. DISPOSICIONS GENERALS

Número del document
:   2003/562


Data del document
:   16-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * València
    * transport públic
    * llista de preus
    * autobús
    * tarifa de viatgers
    * transport de viatgers
    * legislació

RESOLUCIÓ de 16 de gener de 2003, del conseller d'Obres Públiques, Urbanisme i Transports, per la qual es modifiquen les tarifes de l'estació terminal d'autobusos de València. [2003/X562]
  
L'estació terminal d'autobusos de València realitza una activitat que ha de considerar-se com a auxiliar del transport per carretera, i està, per tant, inclosa dins de la política de tarifes que en este sector desenrotlla la Generalitat Valenciana a fi d'aconseguir una major adequació entre els ingressos i les despeses reals dels servicis.
  
La variació experimentada en els costos d'explotació des de la última revisió de tarifes (realitzada per la Resolució de 28 de desembre de 1995), aconsella adequar el marc tarifari per mitjà d'una variació en els cànons de viatgers i autobusos.
  
Vistes les condicions per les quals es regix la concessió de l'estació terminal d'autobusos de València, els articles 18 i 19 de la Llei 16/1987, de 30 de juliol, d'Ordenació dels Transports Terrestres, els articles 28 i següents del Reglament pel qual es desplega la Llei d'Ordenació de Transports Terrestres, aprovat pel Reial Decret 1211/1990, de 28 de setembre, l'article 4 del Reglament d'Explotació de les Estacions d'Autobusos de l'Estació de València, i de conformitat amb les competències atribuïdes per l'article 7 del Decret 210/2001, de 18 de desembre, del Consell de la Generalitat Valenciana, resolc:
  
Primer. Aprovar les següents tarifas màximes d'aplicació de l'estació terminal d'autobusos de València que a continuació s'exposen, amb detall dels conceptes pels quals estes han de percebre's amb l'Impost Sobre el Valor Afegit (IVA) inclòs, sense que puguen ser recarregades amb cap altre gravamen:
  
1. Cànon d'autobusos: per entrada o eixida d'un autobús amb viatgers, a l'acabament o a l'inici del viatge i escala d'autobús en trànsit: 0,24107 euros
  
2. Cànon de viatgers:
  
2.1 Amb recorregut de 5 a 8 km: 0,03410 euros
  
2.2 Amb recorregut de 9 a 19 km: 0,03690 euros
  
2.3 Amb recorregut de 20 a 49 km: 0,14218 euros
  
2.4 Amb recorregut de 50 a 99 km: 0,28732 euros
  
2.5 Amb recorregut de més de 100 km: 0,40061 euros.
  
La percepció per les empreses transportistes s'haurà de fer simultàniament a la venda del bitllet.
  
Queden exclosos de l'obligatorietat del pagament de les tarifes pels conceptes que els siguen imputables aquells viatgers que es troben en trànsit.
  
3. Pels servicis de facturació, regits i administrats per l'estació, per cada paquet facturat, 1 euros.
  
Segon. El quadre de tarifes màximes haurà d'estar exposat obligatòriament al públic.
  
Tercer. Les tarifes màximes d'aplicació de l'estació terminal d'autobusos de València entraran en vigor el dia següent de la publicació d'esta resolució en el Diari Oficial de la Generalitat Valenciana.
  
Contra la present resolució, que exhaurix la via administrativa, cal interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia següent de la publicació en el Diari Oficial de la Generalitat Valenciana, sense perjudici de la interposició de qualsevol altre recurs que es considere pertinent.


Còpia Permalink ELI